Ålsbo: Fredag ved 12-tiden skete et færdselsuheld på den Fynske Motorvej i det vestgående spor mellem afkørsel 55, Aarup, og rastepladsen Ålsbo Nord.

Ifølge Vejdirektoratet blev venstre vognbane spærret, mens politi og redningsmandskab var på stedet. Det gav naturligvis kø på motorvejen - ifølge Vejdirektoratets trafikkort strakte køen sig frem til et par kilometer efter uheldsstedet.

Vejdirektoratet kunne klokken 12.42 oplyse, at oprydningen efter uheldet var afsluttet.